turjo4nis/wikipedia-bn-dump-20250701 huggingface dataset:
রামেন্দু মজুমদার

রামেন্দু মজুমদার (জন্ম ৯ আগস্ট ১৯৪১) খ্যাতিমান বাংলাদেশী অভিনেতা, মঞ্চ নির্দেশক, নির্মাতা। তিনি ঢাকার মঞ্চ নাটক আন্দোলনের পথিকৃৎ। মঞ্চের পাশাপাশি তিনি টেলিভিশন ও চলচ্চিত্রেও অভিনয় করেছেন। শিল্পকলায় অবদানের জন্য বাংলাদেশ সরকার তাকে ২০০৯ সালে বাংলাদেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

প্রারম্ভিক জীবন
রামেন্দু মজুমদারের জন্ম ১৯৪১ সালের ৯ আগস্ট লক্ষ্মীপুর জেলায়। তার পিতা কুন্তল কৃষ্ণ মজুমদার ও মাতা লীলা মজুমদার। তিনি লক্ষ্মীপুর আদর্শ সামাদ সরকারি উচ্চ বিদ্যালয় থেকে ১৯৫৭ সালে মাধ্যমিক এবং পরবর্তীতে কুমিল্লা ভিক্টোরিয়া সরকারি কলেজ থেকে উচ্চমাধ্যমিক পাশ করেন। তিনি ঢাকা বিশ্ববিদ্যালয় থেকে ইংরেজিতে বিএ (অনার্স) ও এমএ পাস করেন।

কর্মজীবন 
পড়াশোনা শেষে তিনি অধ্যাপনাকে বেছে নেন পেশা হিসেবে। চৌমুহনী কলেজে বছর তিনেক অধ্যাপনার পর পেশা পরিবর্তন করে যোগ দেন বিজ্ঞাপন শিল্পে ১৯৬৭ সালে করাচীতে। ১৯৭২ এ দেশে ফিরে বিটপী অ্যাডভার্টাইজিং এ পরিচালক হিসেবে যোগ দেন। এবং ১৯৯৩ এ প্রতিষ্ঠা করেন এক্সপ্রেশানস্‌- যেখানে এখন তিনি ব্যবস্থাপনা পরিচালক হিসেবে কর্মরত।

স্বাধীনতা যুদ্ধে অবদান 
স্বাধীনতা যুদ্ধের সময় স্বাধীনবাংলা বেতার কেন্দ্রের কয়েকটি অনুষ্ঠানে অংশ নেন তিনি এবং বঙ্গবন্ধুর বক্তৃতা, বিবৃতির একটি ইংরেজি সংকলন সম্পাদনা করে দিল্লী থেকে প্রকাশ করেন।

অভিনয় জীবন
১৯৫৮ সাল থেকে তিনি মঞ্চে নিয়মিত অভিনয় ও নির্দেশনার কাজ শুরু করেন। ১৯৬১ সালে বেতারে ও '৬৫ সালে টেলিভিশনে নাট্যশিল্পী হিসেবে যুক্ত হন। মঞ্চে অভিনয় করছেন ৫০ বছরেরও বেশি সময় ধরে। দীর্ঘকাল তিনি সংবাদ উপস্থাপনায় করেছেন।

ব্যক্তিগত জীবন
তিনি অভিনেত্রী ফেরদৌসী মজুমদারকে বিয়ে করেন। তাদের একমাত্র কন্যা - ত্রপা মজুমদার। ত্রপা একজন অভিনেত্রী ও নির্মাতা।

পুরস্কার
 ২০০৯: শিল্পকলায় অবদানের জন্য বাংলাদেশ সরকার কর্তৃক প্রদত্ত একুশে পদকে ভূষিত হন।
 ২০১৭: শিল্প ও সংস্কৃতিতে অবদানের জন্য আরটিভি স্টার অ্যাওয়ার্ড-২০১৬ থেকে আজীবন সম্মাননা পুরস্কার লাভ করেন।

তথ্যসূত্র

বহিঃসংযোগ
 

১৯৪১-এ জন্ম
জীবিত ব্যক্তি
২০শ শতাব্দীর বাংলাদেশী অভিনেতা
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
বাংলাদেশী মঞ্চ অভিনেতা
শিল্পকলায় একুশে পদক বিজয়ী
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বাংলা একাডেমির সম্মানিত ফেলো
লক্ষ্মীপুর জেলার ব্যক্তি
বাংলাদেশী হিন্দু
বাঙালি হিন্দু
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী নাট্যকার
এস্তাদিও দো মারাকানা

মারাকানা স্টেডিয়াম ব্রাজিলের রিউ দি জানেইরুতে অবস্থিত পৃথিবীর বৃহত্তম স্টেডিয়ামগুলির একটি। ১৯৫০ এ ফুটবল বিশ্বকাপের আয়োজক হিসেবে ব্রাজিল এই স্টেডিয়ামটি বানিয়েছিল। তখন স্টেডিয়ামটির ধারণক্ষমতা ছিলো দুই লক্ষ। এই মাঠেই পেলে তাঁর ১০০০ তম গোল করেন।

আরও পড়ুন 
 গ্যাফনি, ক্রিস্টোফার থমাস। পৃথিবীবদ্ধ দেবতাদের মন্দির: রিও ডি জেনিরো এবং বুয়েনস আইরেসের সাংস্কৃতিক ল্যান্ডস্কেপে স্টেডিয়াম। অস্টিন: টেক্সাস প্রেস বিশ্ববিদ্যালয়, ২০০৮।

আরও দেখুন 
 অল-সিটার স্টেডিয়াম
 ধারণক্ষমতা অনুযায়ী স্টেডিয়ামের তালিকা
 ধারণক্ষমতা অনুযায়ী ফুটবল (সকার) স্টেডিয়ামের তালিকা
 আসন বসার অ্যাসাইনমেন্ট
 স্টেডিয়ামের তালিকা

তথ্যসূত্র

বহিঃসংযোগ 

 স্টেডিয়ামডিবি.কম এতে মারাকানা
 জাদুঘর এবং গেমের ফটো গ্যালারী @রিউ দি জানেইরু ফটো গাইড
 ব্রাজিলে আরএসএসএফের সেরা উপস্থিতি
 

ব্রাজিলের ফুটবল মাঠ
২০১৪ ফিফা বিশ্বকাপের স্টেডিয়াম
অলিম্পিক স্টেডিয়াম
ফ্লামেঙ্গো রেগাতাস ক্লাব
জাতীয় স্টেডিয়াম
২০১৬ গ্রীষ্মকালীন অলিম্পিকের মাঠ
অলিম্পিক ফুটবল মাঠ
শ্রাবণ

শ্রাবণ বা শাওন বাংলা সনের চতুর্থ মাস এবং ভারতীয় রাষ্ট্রীয় শকাব্দের পঞ্চম মাস। বর্ষার সমাপ্তি।

নামের উৎস 
নামটি এসেছে শ্রবণা নক্ষত্রে সূর্যের অবস্থান থেকে।

তথ্যসূত্র

বহিঃসংযোগ 

শ্রাবণ
বাংলা পঞ্জিকার মাস
ভাদ্র

ভাদ্র (ভাদ্দুর, ভাদুর, বা, ভাদ্দর) বাংলা সনের পঞ্চম মাস এবং ভারতীয় রাষ্ট্রীয় শকাব্দের ষষ্ঠ মাস। শরতের শুরু।

নামের উৎস 
নামটি এসেছে ভদ্রা নক্ষত্রে সূর্যের অবস্থান থেকে।

বৈশিষ্ট্য 

তাল ভাদ্র মাসের অন্যতম একটি ফল। এসময় এই ফলটি পাকে এবং এটি ভারতের পশ্চিমবঙ্গ ও বাংলাদেশের প্রায় সর্বত্র পাওয়া যায়। তালের রস ও ক্বাথ থেকে প্রস্তুতকৃত পিঠা, পায়েস ও তেলে ভাজা বড়া বেশ এই মাসের অন্যতম জনপ্রিয় মুখরোচক খাবার।

ভাদু 
ভাদ্র মাসের ব্রত ও পার্বণ ভাদু। এর সঙ্গে ভাদুগান গেয়ে নাচও হয় কিছু অঞ্চলে।

তথ্যসূত্র

বহিঃসংযোগ 

ভাদ্র
বাংলা পঞ্জিকার মাস
পৌষ

পৌষ বাংলা সনের নবম মাস এবং ভারতীয় রাষ্ট্রীয় শকাব্দের দশম মাস। শীতের শুরু।

নামের উৎস 
নামটি এসেছে পুষ্যা নক্ষত্রে সূর্যের অবস্থান থেকে।

সংস্কৃতি
মাসের শেষের দিন বাঙালিরা পৌষ সংক্রান্তির এবং শিলাবতি মেলা উৎযাপন করে। এ সময় বাড়ি বাড়িতে ও পাশাপাশি নানা স্থানে পিঠা উৎসব আয়োজিত হয়।

তথ্যসূত্র

বহিঃসংযোগ 

পৌষ
বাংলা পঞ্জিকার মাস
নেপালি পঞ্জিকা
মাঘ

মাঘ বাংলা সনের দশম মাস। বাংলা মাঘ নামটি এসেছে মঘা নক্ষত্রে সূর্যের অবস্থান থেকে। পৌষ এবং মাঘ এই ২ মাস মিলে শীত কাল। শীতের সমাপ্তি। সিজারীয় বর্ষপঞ্জী অনুযায়ী জানুয়ারি মাসের মধ্য ভাগ থেকে ফেব্রুয়ারি মাস পর্যন্ত মাঘ মাসের ব্যাপ্তি। সাধারণতঃ ৩০ দিনে মাঘ মাস গণনা করা হয়। মাঘ মাসের শেষভাগে কখনো কখনো বৃষ্টি হয়ে থাকে। প্রবাদ আছে "মাঘের শীতে বাঘ পালায়"। এ মাসের আমের মুকুল আসে। খনার বচনে রয়েছে, "যদি বর্ষে মাঘের শেষ, ধন্যি রাজার পূণ্যি দেশ"। মাঘ মাসের পূর্ণিমাকে বলা হয় মাঘী পূর্ণিমা। মাঘ মাসের শুক্লা পঞ্চমী তিথিতে সরস্বতী পূজা উদ্‌যাপন করা হয়। ১১ মাঘ ব্রাহ্ম সমাজের মাঘোৎসব। বহু কবিতায় মাঘ মাস একটি বিষয় হিসাবে উপস্থাপিত।

তথ্যসূত্র

বহিঃসংযোগ 

মাঘ
বাংলা পঞ্জিকার মাস
ফাল্গুন

ফাল্গুন বা ফাগুন বাংলা সনের একাদশ মাস, এমনকি নেপালি বর্ষপঞ্জীরও এবং ভারতীয় রাষ্ট্রীয় শকাব্দের দ্বাদশ এবং সমাপনী মাস। এই মাস বসন্তের আগমনী বার্তা দেয়, যা বাংলাদেশ, নেপাল এবং আসামের ষষ্ঠ ও অন্তিম ঋতু। গ্রেগরীয় বর্ষপঞ্জী অনুযায়ী ফাল্গুন মাস সাধারণত ১৩ ফেব্রুয়ারি থেকে শুরু হয়। বাংলাদেশে বাংলা বর্ষপঞ্জি কয়েকবার সংস্কার করা হয়েছে। সর্বশেষ সংস্কার অনুযায়ী ২০২০ সাল থেকে সরকারি ভাবে ফাল্গুন মাস ১৪ ফেব্রুয়ারি থেকে শুরু হয়।

নামের উৎস 
নামটি এসেছে উত্তরফাল্গুনী নক্ষত্রে সূর্যের অবস্থান থেকে।

সংস্কৃতি

বাংলাদেশ 
ফাল্গুনের প্রথম দিনকে বাংলাদেশে পহেলা ফাল্গুন ও বসন্ত বরণ উৎসব হিসেবে উদ্‌যাপন করা হয়, যা ১৯৯১ সালে সর্বপ্রথম ঢাকা বিশ্ববিদ্যালয়ের চারুকলা অনুষদ কর্তৃক আয়োজন করা হয়েছিল।

ফাগ 
ফাগুন মাসে হোলি উৎসবে আবীর ব্যবহার হয় বলে আবীরের অন্য নাম ফাগ।

তথ্যসূত্র

বহিঃসংযোগ 

ফাল্গুন
বাংলা পঞ্জিকার মাস
চৈত্র

চৈত্র বা চৈৎ বাংলা সনের দ্বাদশ ও সমাপনী মাস এবং ভারতীয় রাষ্ট্রীয় শকাব্দের প্রথম মাস। বসন্তের শেষ।

নামের উৎস 
নামটি এসেছে চিত্রা নক্ষত্রে সূর্যের অবস্থান থেকে।

তথ্যসূত্র

বহিঃসংযোগ 

চৈত্র
বাংলা পঞ্জিকার মাস
গ্রীষ্ম

গ্রীষ্ম হলো বছরের উষ্ণতম কাল, যা পৃথিবীর উত্তর গোলার্ধে সাধারণত জুন, জুলাই এবং আগস্ট জুড়ে অবস্থান করে। পৃথিবীর সর্বত্রই গ্রীষ্ম হলো কর্মোদ্যমের সময়। বিশেষ করে শীতপ্রধান দেশগুলোতে গ্রীষ্ম খুবই আরাধ্য, কারণ সেসকল দেশে শীতকালে কোনো ফসল উৎপাদিত হয় না, গ্রীষ্মকালেই সব ফসল উৎপাদন করে রাখতে হয়।

বাংলা বর্ষপঞ্জি অনুযায়ী প্রথম দুই মাস বৈশাখ ও জ্যৈষ্ঠ জুড়ে গ্রীষ্মকাল। এই সময় সূর্যের প্রচন্ড তাপে উত্তপ্ত হয়ে ওঠে ভূমি, পানি শুকিয়ে যায়, অনেক নদীই নাব্যতা হারায়, জলশূণ্য মাটিতে ধরে ফাটল। ইংরেজি এপ্রিল মাস সবচেয়ে উষ্ণতম মাস। এ সময় তাপমাত্রা সর্বোচ্চ ৩৮ ° সেলসিয়াস পর্যন্ত উঠে যেতে পারে। গ্রীষ্মকালের শেষার্ধ্বে সন্ধ্যাসমাগত সময়ে ধেয়ে আসে কালবৈশাখী ঝড়। দক্ষিণ এশিয়ার দেশগুলোতে এসময় গাছে গাছে বিভিন্ন মৌসুমী ফল দেখা যায়, যেমন: আম, কাঁঠাল, লিচু ইত্যাদি। বাংলা বর্ষপঞ্জি অনুযায়ী এর পরের ঋতুটিই হলো বর্ষাকাল। সেসময় প্রচন্ড বৃষ্টিপাত গ্রীষ্মকালীন সব তপ্ততা মিটিয়ে দেয়।

গ্রীষ্মে ফোটা ফুল
গ্রীষ্মে ফোটা ফুল হচ্ছে অর্জুন, ইপিল ইপিল, কনকচূড়া, করঞ্জা,  কামিনী,  ক্যাজুপুট, গাব, জারুল, জ্যাকারান্ডা, তেলসুর, দেবদারু, নাগকেশর, নাগেশ্বর, নিম,  পরশপিপূল, পলকজুঁই,  পাদাউক,  পারুল, পালাম, বনআসরা, বরুণ, বাওবাব, বেরিয়া, মাকড়িশাল, মিনজিরি, মুচকুন্দ, মেহগনি, রক্তন, সোনালু, স্বর্নচাঁপা ইত্যাদি।

গ্রীষ্মে উৎপাদিত ফল
আম,তরমুজ,জাম,লিচু,কাঠাল,জামরুল,আনারস,ইত্যাদি

চিত্রশালা

তথ্যসূত্র

বহিঃসংযোগ
 

ষড়ঋতু
গ্রীষ্ম
বর্ষা

বর্ষা, মৌসুমী বায়ুপ্রবাহের অঞ্চলগুলোতে উদযাপিত একটি ঋতু, যখন মৌসুমী বায়ুর প্রভাব সক্রিয় হওয়ায় প্রবল বৃষ্টিপাত হয়। বাংলা বর্ষপঞ্জি অনুযায়ী এটি হচ্ছে বাংলা বছরের দ্বিতীয় ঋতু, যেখানে আষাঢ় ও শ্রাবণ এই দুই মাস জুড়ে এই বর্ষাকাল ব্যাপৃত থাকে। বাংলা বছরে, বর্ষার আগের ঋতুটি হলো রৌদ্রতপ্ত গ্রীষ্ম আর পরের ঋতুটি হলো শ্যামল শরৎ।

বর্ষায় ফোটা ফুল
বর্ষায় চারপাশ মুখরিত থাকে কদম, কেয়া, কামিনী, বেলি ও বকুলের সুবাসে।

বর্ষায় ফোটা ফুলগুলোর মধ্যে উল্লেখযোগ্য হল- কদম, বকুল, চাঁপা, লিলি, ঘাসফুল, শাপলা, মালতি লতা, কামিনী, দোপাটি ও প্রভৃতি

চিত্রশালা

তথ্যসূত্র

বহিঃসংযোগ
 

ষড়ঋতু
বৃষ্টি
ঋতু
শরৎ

ভাদ্র ও আশ্বিন মাস মিলে শরৎ বাংলার ষড়ঋতুর তৃতীয় ঋতু। শরৎকে ইংরেজিতে "অটাম" বলা হলেও উত্তর আমেরিকায় একে "ফল" হিসেবে ডাকা হয়। পৃথিবীর ৪টি প্রধান ঋতুর একটি হচ্ছে শরৎকাল। উত্তর গোলার্ধে সেপ্টেম্বর মাসে এবং  দক্ষিণ গোলার্ধে মার্চ মাসে শরৎকাল গ্রীষ্মকাল ও শীতকালের মধ্যবর্তী ঋতু হিসেবে আগমন করে। এসময় রাত তাড়াতাড়ি আসে এবং আবহাওয়া ঠাণ্ডা হতে থাকে। এই সময়ের অন্যতম বৈশিষ্ট্য হচ্ছে পত্রঝরা বৃক্ষের পাতার ঝরে যাওয়া।

শরতের ফুল
শরতের ফুল হচ্ছে হিমঝুরি, গগনশিরীষ, ছাতিম, পাখিফুল, পান্থপাদপ, বকুল, মিনজিরি, শেফালি, শিউলি, কলিয়েন্ড্রা, কাশফুল ইত্যাদি।

শরতের ফল
আমলকী,জলপাই,তাল, জগডুমুর,করমচা, চালতা ইত্যাদি।

তথ্যসূত্র

বহিঃসংযোগ
 

ষড়ঋতু
শরৎ
আশ্বিন

আশ্বিন বাংলা সনের ষষ্ঠ মাস এবং হিন্দু পঞ্জিকা ও ভারতীয় রাষ্ট্রীয় শকাব্দের সপ্তম মাস। শরতের সমাপ্তি। বৈদিক জ্যোতিষশাস্ত্র অনুসারে, সূর্য কন্যা তারামণ্ডলে প্রবেশ করলে এই মাসের আগমন ঘটে। বাংলাদেশের সর্বশেষ সংশোধিত পঞ্জিকা অনুসারে, আশ্বিন এখন ৩০ দিনের পরিবর্তে ৩১ দিন নিয়ে গঠিত। এই সংশোধনটি ১৬ অক্টোবর ২০১৯ থেকে কার্যকর হয়৷

নামের উৎস 
নামটি এসেছে অশ্বিনী নক্ষত্রে সূর্যের অবস্থান থেকে।

উৎসব 
আশ্বিন মাসে কয়েকটি ধর্মীয় উৎসব পালিত হয়ে থাকে। সেগুলো হল -
 নবরাত্রি 
 দুর্গাপূজা
 বিজয়া দশমী
 কোজাগরী লক্ষ্মী পূজা
 কালী পূজা ও দীপাবলি

আরও দেখুন 
 ভারতীয় জ্যোতির্বিজ্ঞান

তথ্যসূত্র

বহিঃসংযোগ 

 
বাংলা পঞ্জিকার মাস
07
আষাঢ়

আষাঢ় বাংলা সনের তৃতীয় মাস। ভারতীয় রাষ্ট্রীয় শকাব্দের চতুর্থ মাস। এটি বাংলার বর্ষা মৌসুমের অন্তর্ভুক্ত দুই মাসের প্রথম মাস।

নামের উৎস 
নামটি এসেছে পূর্বাষাঢ়া নক্ষত্র ও উত্তরাষাঢ়া নক্ষত্রে সূর্যের অবস্থান থেকে।

তথ্যসূত্র

বহিঃসংযোগ 

 
বাংলা পঞ্জিকার মাস
কার্তিক

কার্তিক বা কার্ত্তিক বাংলা সনের সপ্তম মাস এবং হিন্দু পঞ্জিকা ও ভারতীয় রাষ্ট্রীয় শকাব্দের অষ্টম মাস। হেমন্তের শুরু। এই মাসে কার্তিক দীপোৎসবের মতো অনেক উৎসব পালিত হয়।

নামের উৎস 
মাসের নামটি কৃত্তিকা নক্ষত্রের নাম থেকে এসেছে।

উৎসব 

এই মাসে বেশ কয়েকটি উল্লেখযোগ্য উৎসব পালিত হয়। সেগুলো হল:
 ভাইফোঁটা
 কার্তিক পূর্ণিমা
 কার্তিক একাদশী
 দীপাবলি (কালীপূজা, লক্ষ্মী পূজা, গোবর্ধন পূজা/অন্নকুট, ভাইফোঁটা)
 বলীপ্রতিপদ

আরো পড়ুন 

 ভারতীয় জ্যোতির্বিজ্ঞান

তথ্যসূত্র

বহিঃসংযোগ 
 Festivals in Karthika masam 

কার্তিক
বাংলা পঞ্জিকার মাস
08
অগ্রহায়ণ

অগ্রহায়ণ বা অঘ্রান বাংলা সনের অষ্টম এবং শকাব্দের নবম মাস। এই মাসের আরেক নাম মার্গশীর্ষ। কথ্য বাংলা ভাষায় এই মাসটিকে আঘন নামে চিহ্নিত করা হয়। মৃগশিরা নামক তারা থেকে 'মার্গশীর্ষ' নাম এসেছে। এক সময় অগ্রহায়ণ ছিল বছরের প্রথম মাস। 'অগ্র' শব্দের অর্থ 'আগে' আর 'হায়ণ' শব্দের অর্থ 'বছর'। বছরের আগে বা শুরুতে ছিল বলেই এই মাসের নাম 'অগ্রহায়ণ'। এটি হেমন্ত ঋতুর দ্বিতীয় মাস। "অগ্রহায়ণ" শব্দের অভিধানিক অর্থ বছরের যে সময় শ্রেষ্ঠ ব্রীহি (ধান) উৎপন্ন হয়। অতীতে এই সময় প্রচুর ধান উৎপাদিত হত বলে এই মাসটিকেই বছরের প্রথম মাস ধরা হত।

বাঙালি হিন্দু সমাজের বিশ্বাস অনুযায়ী, অগ্রহায়ণ মাস বিবাহের পক্ষে বিশেষ শুভ মাস। পশ্চিমবঙ্গের এই মাসেই নবান্ন উৎসব ও লক্ষ্মীপূজার বিশেষ আয়োজন করা হয়।

তথ্যসূত্র

বহিঃসংযোগ 

 
বাংলা পঞ্জিকার মাস
হেমন্ত

হেমন্ত হলো ষড়ঋতুর চতুর্থ ঋতু, যা কার্তিক ও অগ্রহায়ণ মাসের সমন্বয়ে গঠিত। শরৎকালের পর এই ঋতুর আগমন। এর পরে আসে শীত, তাই হেমন্তকে বলা হয় শীতের পূর্বাভাস। কৃত্তিকা ও আর্দ্রা এ দুটি তারার নাম অনুসারে নাম রাখা হয়েছে কার্তিক ও অগ্রহায়ণ মাসের। কার্তিকের পর আসে সর্বজনীন লৌকিক উৎসব নবান্ন। ‘অগ্র’ ও ‘হায়ণ’ এ দু’অংশের অর্থ যথাক্রমে ‘ধান’ ও ‘কাটার মৌসুম’। সম্রাট আকবর অগ্রহায়ণ মাসকেই বছরের ১ম মাস বা খাজনা তোলার মাস ঘোষণা করেছিলেন।এসময় ধান কাটা হয়।

ফসল ও ফলফুল 
এক সময় বাংলায় বছর শুরু হতো হেমন্ত দিয়ে। কারণ, ধান উৎপাদনের ঋতু হলো এই হেমন্ত। বর্ষার শেষ দিকে বোনা আমন-আউশ শরতে বেড়ে ওঠে। আর হেমন্তের প্রথম মাস কার্তিকে ধান পরিপক্ব হয়। এ ঋতুতে ফোটে গন্ধরাজ, মল্লিকা, শিউলি, কামিনী, হিমঝুরি, দেব কাঞ্চন, রাজ অশোক, ছাতিম, বকফুল।এই ঋতুতে পাওয়া যায় শীতের ঘ্রান।

নবান্ন উৎসব 

হেমন্তের ফসল কাটাকে কেন্দ্র করেই নবান্ন উৎসবের সূচনা হয়। নবান্ন (অর্থঃ নতুন অন্ন) পশ্চিমবঙ্গ ও বাংলাদেশের ঐতিহ্যবাহী শস্যোৎসব। নবান্ন হল নতুন আমন ধান কাটার পর সেই ধান থেকে প্রস্তুত চালের প্রথম রান্না উপলক্ষে আয়োজিত উৎসব, যা সাধারণত অগ্রহায়ণ মাসে আমন ধান পাকার পর এই উৎসব অনুষ্ঠিত হয়।

বাংলাদেশের কোন কোন অঞ্চলে ফসল তোলার পরদিনই নতুন ধানের নতুন চালে ফিরনি-পায়েশ অথবা ক্ষীর তৈরি করে আত্মীয়স্বজন ও পাড়া-প্রতিবেশীর ঘরে ঘরে বিতরণ করা হয়। নবান্নে জামাইকে নিমন্ত্রণ করা হয়, মেয়েকেও বাপের বাড়িতে ‘নাইওর’ আনা হয়।

নবান্নে নানা ধরনের দেশীয় নৃত্য, গান, বাজনাসহ আবহমান বাংলার সাংস্কৃতিক অনুষ্ঠান পালিত হয়। লাঠিখেলা, বাউলগান, নাগরদোলা, বাঁশি, শখের চুড়ি, খৈ, মোয়ার পসরা বসে গ্রাম্য মেলায়।

অন্যান্য অঞ্চলে 
ইউরোপে ১লা সেপ্টেম্বর থেকে হেমন্তের শুরু। সেখানে একে বলা হয় বৈচিত্র্যময় রঙ ও পাতা ঝরার ঋতু। ঝাউ গাছগুলো ছাড়া সব গাছেরই পাতা এ সময় ঝরে যেতে শুরু করে এবং শীতের আগমনের আগেই সব বৃক্ষই ন্যাড়া হয়ে যায়।

জনপ্রিয় সংস্কৃতিতে 
নবান্ন, হেমন্ত ঋতুর শান্ত প্রকৃতি অনেক কবি সাহিত্যিক নানা ভাবে তাদের রচনায় তুলে ধরেছেন, তাদের মধ্যে উল্লেখযোগ্য; রবীন্দ্রনাথ ঠাকুর, জাতীয় কবি কাজী নজরুল ইসলাম সুফিয়া কামাল, জসীম উদ্ দীন, জীবনানন্দ দাশ, গোলাম মোহাম্মদ প্রমুখ।

কাজী নজরুল ইসলামের ‘অঘ্রাণের সওগাত’ কবিতায় নবান্নের চিত্রটি বেশ উপভোগ্য। হেমন্ত ঋতুতে নিয়ে কবি সুফিয়া কামালের ছড়া-কবিতা হেমন্ত।
সবুজ পাতার খামের ভেতর
হলুদ গাঁদা চিঠি লেখে

কোন্ পাথারের ওপার থেকে
আনল ডেকে হেমন্তকে?

এছাড়াও এই ঋতুকে নিয়ে বিশ্বকবি রবীন্দ্রনাথ ঠাকুর হিমের রাতে ওই গানটিতে লিখেছেনঃ

হিমের রাতে ওই গগনের দীপগুলিরে,
হেমন্তিকা করল গোপন আঁচল ঘিরে।

ঘরে ঘরে ডাক পাঠালো ‘দীপালিকায় জ্বালাও আলো,
জ্বালাও আলো, আপন আলো, সাজাও আলোয় ধরিত্রীরে।’

বিশ্বকবি তার নৈবদ্যে স্তব্ধতা কবিতায় লিখেছেনঃ

‘আজি হেমন্তের শান্তি ব্যাপ্ত চরাচরে
জনশূন্য ক্ষেত্র মাঝে দীপ্ত দ্বিপ্রহরে

শব্দহীন গতিহীন স্তব্ধতা উদার

রয়েছে পড়িয়া শ্রান্ত দিগন্ত প্রসার
স্বর্ণশ্যাম ডানা মেলি।’

জলবায়ু পরিবর্তনের প্রভাব 
জলবায়ু পরিবর্তনের ফলে বাংলাদেশে সাম্প্রতিক কয়েক বছর ধরে ষড়ঋতুর মধ্যে চারটি ঋতুর উপস্থিতি টের পাওয়া যাচ্ছে। আর বাকি দুটি ঋতু হেমন্ত ও বসন্ত প্রকৃতি থেকে প্রায় হারিয়ে গিয়েছে।

আরোও দেখুন 
 নবান্ন
 ঋতু
 শীত
 হেমন্ত মুখোপাধ্যায়

বহিঃসংযোগ 
 জার্মানিতে হেমন্ত, ডয়েচভেলে বাংলায় ছবি গ্যালারি

তথ্যসূত্র 

ষড়ঋতু
ঋতু
বসন্ত

বসন্ত ষড়ঋতুর সর্বশেষ ঋতু।বসন্ত কে ঋতুর রাজা বলা হয়।ফাল্গুন এবং চৈত্র মাস মিলে হয় বসন্ত ঋতু। বসন্ত ঋতুর আগমন ঘটে শীত চলে যাবার পর এবং গ্রীষ্ম আসার আগে। গ্রীষ্মমণ্ডলীয় এলাকায় তাপমাত্রা বাড়তে থাকে কারণ পৃথিবী সূর্যের দিকে হেলে থাকে। পৃথিবীর অনেক প্রান্তে এই ঋতুতে ফুল ফুটে, গাছে নতুন পাতা গজায়, নতুন গাছের জন্ম হয়। এর ফলে গাছপালা বেড়ে উঠে, ফুল ও ফলের পরবর্তী বেড়ে ওঠায় গুরুত্বপূর্ণ ভূমিকা রাখে।বসন্ত ঋতুতে বিভিন্ন ধরনের ফুল পাওয়া যায়।যেমন:মহুয়া , কুসুম,গাব,পলাশ আরও অনেক ফুল ফোটে।

আবহাওয়ার হিসাব 
আবহাওয়াবিদরা সাধারণত অনেক জলবায়ু অঞ্চলে চারটি ঋতু সংজ্ঞায়িত করেন: বসন্ত, গ্রীষ্ম, শরৎ (পতন) এবং শীতকাল। এগুলি মাসিক ভিত্তিতে তাদের গড় তাপমাত্রার মান দ্বারা নির্ধারিত হয়, প্রতিটি ঋতু তিন মাস স্থায়ী হয়। সংজ্ঞা অনুসারে তিনটি উষ্ণতম মাস হল গ্রীষ্ম, তিনটি শীতলতম মাস হল শীত, এবং মধ্যবর্তী ফাঁক হল বসন্ত এবং শরৎ। আবহাওয়া সংক্রান্ত বসন্ত তাই, বিভিন্ন অঞ্চলে বিভিন্ন তারিখে শুরু হতে পারে।

মার্কিন যুক্তরাষ্ট্র এবং যুক্তরাজ্যে, বসন্ত মাস হল মার্চ, এপ্রিল এবং মে। 

অস্ট্রেলিয়ায়, বসন্ত মাস সেপ্টেম্বর, অক্টোবর এবং নভেম্বর।

বসন্তে ফোটা ফুল
বসন্তে ফোটা ফুল হচ্ছে অশোক, আকআড়কাঁটা, হিমঝুরি, ইউক্যালিপটাস, রক্তকাঞ্চন, কুরচি, কুসুম,  গাব, গামারি, গ্লিরিসিডিয়া, ঘোড়ানিম,  জংলীবাদাম, জ্যাকারান্ডা, দেবদারু, নাগেশ্বর,  পলকজুঁই , পলাশ, পাখিফুল ,    পালাম, বুদ্ধনারিকেল, মণিমালা, মহুয়া, মাদার, মুচকুন্দ, রুদ্রপলাশ,  শাল, শিমুল, স্বর্ণশিমূল, ক্যামেলিয়া ইত্যাদি।

বসন্ত উৎসব
বসন্তে বাংলাদেশ ও ভারতে বিভিন্ন  উতসব পালন করা হয়।
 পহেলা ফাল্গুন
 পশ্চিমবঙ্গে শান্তিনিকেতনে বসন্ত উৎসব।
  দোলযাত্রা ও হোলি উৎসব।

চিত্রশালা

তথ্যসূত্র

বহিঃসংযোগ
 

ষড়ঋতু
ভেরখোয়ান্‌স্ক্‌

ভেরখোয়ান্‌স্ক্‌ রাশিয়ার, সাইবেরিয়ার পূর্বাঞ্চলে অবস্থিত পর্বতময় এক এলাকা। পৃথিবীর মানববসতি সম্পন্ন এলাকাগুলোর মধ্যে এখানেই এযাবৎকালের সর্বনিম্ন তাপমাত্রা রেকর্ড করা হয়েছিল। সাধারণত ভেরখোয়ান্‌স্ক্‌কে পৃথিবীর শীতলতম স্থান বলে মনে করা হয়।

প্রায় এক হাজার মানুষ বসবাস করেন এখানে। এ জায়গায় ১৮৯২ সালের ফেব্রুয়ারিতে ভয়ানক ঠান্ডা পড়েছিল। তাপমাত্রা নেমে এসেছিল মাইনাস ৬৯ দশমিক ৮ ডিগ্রি সেলসিয়াসে। তাই এ জায়গাটিকে উত্তর আর্কটিকের ‘শীতল মেরু’ বা ‘পোল অব কোল্ড’ নামে ডাকা হয়।

রাশিয়ার পর্বত
জ্যৈষ্ঠ

জ্যৈষ্ঠ বা জেঠ, যা জৈঠ বা জষ্টি নামেও পরিচিত, হল বাংলা সনের দ্বিতীয় মাস এবং গ্রীষ্মের শেষ মাস। জ্যেষ্ঠা নক্ষত্রের নামানুসারে এই মাসের নামকরণ করা হয়েছে।

জন্ম 
 ১২৩৬ - মাধবচন্দ্র চট্টোপাধ্যায় - গণিতবিদ, বিশুদ্ধ সিদ্ধান্ত পঞ্জিকার প্রতিষ্ঠাতা
 ১৩০৬ - কাজী নজরুল ইসলাম, বিশিষ্ট কবি, সংগীতস্রষ্টা, দার্শনিক ও সাহিত্যিক (বাংলাদেশের জাতীয় কবি)।

মৃত্যু
 ১৩০৬ - বিজয়কৃষ্ণ গোস্বামী - ব্রাহ্মনেতা, পরবর্তীকালে বৈষ্ণব ধর্মগুরু
 ১৩১২ - মাধবচন্দ্র চট্টোপাধ্যায় - গণিতবিদ, বিশুদ্ধ সিদ্ধান্ত পঞ্জিকার প্রতিষ্ঠাতা

তথ্যসূত্র

বাংলা পঞ্জিকার মাস
জ্যৈষ্ঠ
শেখ মোহাম্মদ আসলাম

শেখ মোহাম্মদ আসলাম (জন্ম: ১১ মে ১৯৬২; মোহাম্মদ আসলাম নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। আসলাম তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।

১৯৭৭–৭৮ মৌসুমে, বাংলাদেশী ক্লাব ভিক্টোরিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন; ভিক্টোরিয়ার হয়ে তিনি ১৪টি গোল করেছিলেন। অতঃপর ১৯৮০–৮১ মৌসুমে তিনি বিজেএমসির যোগদান করেছিলেন। বিজেএমসিতে ৩ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন, যেখানে তিনি ১৪টি গোল করেছিলেন। সর্বশেষ ১৯৮৪–৮৫ মৌসুমে, ঢাকা মোহামেডান হতে বাংলাদেশী ক্লাব ঢাকা আবাহনীতে যোগদান করেছিলেন; ঢাকা আবাহনীর হয়ে ১০ মৌসুম খেলার পর তিনি অবসর গ্রহণ করেছিলেন।

১৯৭৯ সালে, আসলাম বাংলাদেশ অনূর্ধ্ব-১৯ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বাংলাদেশের বয়সভিত্তিক দলের হয়ে খেলার পর, তিনি ১৯৮৩ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন।

প্রারম্ভিক জীবন
শেখ মোহাম্মদ আসলাম ১৯৬২ সালের ১১ই মে তারিখে বাংলাদেশের খুলনায় জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি তার ৭ ভাই-বোনের মধ্যে ষষ্ঠ। ছোটবেলায় ফুটবলের প্রতি তার আকর্ষণ ছিল ভীষণ। গাছের গাব চুরি করে ২১ টাকা দিয়ে প্রথম শিয়ালকোটের বল কিনেছিলেন। তার বড় মামা ফুটবলার ওয়াসিফুর রহমান এবং বাবার সমর্থনে তিনি ফুটবল খেলায় আগ্রহী হয়ে উঠেন, তবে তার মা এবং গৃহশিক্ষক এর বিরোধিতা করেছিলেন। তিনি পল্লী মঙ্গল উচ্চ বিদ্যালয় হতে পড়াশোনা করেছেন। তিনি অষ্টম শ্রেণীতে পড়ার সময় আসলাম আন্তঃস্কুল মল্লক্রীড়ায় অংশগ্রহণ করে লংজাম্পে দ্বিতীয়, জ্যাভেলিনে ও শুটপুটে প্রথম স্থান অধিকার করেছিলেন। তিনি সুন্দরবন কলেজ হতে মাধ্যমিক পরীক্ষায় উত্তীর্ণ হয়েছেন।

আন্তর্জাতিক ফুটবল
আসলাম বাংলাদেশ অনূর্ধ্ব-১৯ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। ১৯৮৩ সালে, আসলাম আন্তর্জাতিক ফুটবলে বাংলাদেশের হয়ে অভিষেক করেছিলেন।

কলকাতা লিগের ক্যারিয়ার
১৯৯১ সালে তিনি কলকাতা ফুটবল লিগে ইস্টবেঙ্গলের হয়েও খেলেছিলেন, কিন্তু ১৯৯১ সালে ডুরান্ড কাপে জর্জ টেলিগ্রাফ এসসি-র বিপক্ষে মাথায় আঘাতের কারণে ভালো খেলতে ব্যর্থ হন। যে ম্যাচে তিনি মাথায় আঘাত পেয়েছিলেন সে ম্যাচেই তিনি ক্লাবের হয়ে তার প্রথম গোলটি করেন।

ব্যক্তিগত জীবন
১৯৯০ সালের ১০ই সেপ্টেম্বর তারিখে, আসলাম মোনা মারজানের সাথে বিবাহ বন্ধনে আবদ্ধ হয়েছেন। তাদের উভয়ের নোলক নামে একটি কন্যাসন্তান রয়েছে।

তথ্যসূত্র

১৯৬২-এ জন্ম
জীবিত ব্যক্তি
বাংলাদেশী ফুটবলার
ফুটবল ফরোয়ার্ড
বাংলাদেশী ফুটবল ম্যানেজার
১৯৮৬ এশিয়ান গেমসের ফুটবলার
১৯৯০ এশিয়ান গেমসের ফুটবলার
বাংলাদেশের আন্তর্জাতিক ফুটবলার
বাংলাদেশের আন্তর্জাতিক যুব ফুটবলার
খুলনা জেলার ব্যক্তি
১৯৭৮ এশিয়ান গেমসের ফুটবলার
১৯৮২ এশিয়ান গেমসের ফুটবলার
এশিয়ান গেমসে বাংলাদেশের প্রতিযোগী
বিজেএমসি দলের ফুটবলার
আবাহনী লিমিটেডের (ঢাকা) ফুটবলার
মোহামেডান স্পোর্টিং ক্লাবের (ঢাকা) ফুটবলার
বাংলাদেশী প্রবাসী ফুটবলার
ভারতে বাংলাদেশী প্রবাসী ক্রীড়াবিদ
ভারতে প্রবাসী ফুটবলার
১৯৫৮-এ জন্ম
দক্ষিণ এশীয় গেমসে ফুটবলে পদক বিজয়ী
দক্ষিণ এশীয় গেমসে রৌপ্যপদক বিজয়ী বাংলাদেশী
দক্ষিণ এশীয় গেমসে ব্রোঞ্জপদক বিজয়ী বাংলাদেশী
জাতীয় ক্রীড়া পুরস্কার বিজয়ী
খুলনা বিভাগের ক্রীড়াবিদ
ইস্টবেঙ্গল ক্লাবের খেলোয়াড়
২০শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল ফরোয়ার্ড
ইগলু

ইগলু চিরতুষার দেশের বাসিন্দা এস্কিমোদের বাসস্থান হিসেবে পরিচিত। ইগলু বরফ কেটে তৈরি করা হয়। এটি দেখতে অনেকটা গম্বুজের মতো। ইগলু তৈরি করার সময় ভিতর থেকে তৈরি করা হয়। প্রথমে এর দরজা থাকে না তবে ইগলু তৈরি করা শেষ হয়ে গেলে নির্মাণকারি নিচের দিকে একটা দরজা কেটে বের হয়ে আসে যা পরবর্তীতে ভিতরে যাতায়াতের জন্য ব্যবহৃত হয়।

যদিও ইগলু ইনুইটদের (কানাডার আদিবাসী) সাথে যুক্ত,তবে ঐতিহ্যগতভাবে শুধুমাত্র কানাডার সেন্ট্রাল আর্কটিক এবং গ্রিনল্যান্ডের কানাক এলাকার ইনুইটরা ইগলু ব্যবহার করতো । অন্যান্য ইনুইটরা তিমির হাড় এবং চামড়া দিয়ে তৈরি ঘরকে নিরোধক করার জন্য তুষার ব্যবহার করতো। তুষার ব্যবহার করা হতো, কারণ এতে আটকে থাকা বায়ু থলি একে অন্তরক করে তোলে। ইগলুর বাইরের তাপমাত্রা −৪৫° সেলসিয়াস (−৪৯° ফারেনহাইট)-এর কম হতে পারে। কিন্তু ভিতরে,শুধুমাত্র শরীরের তাপ দিয়ে উষ্ণ হয়ে তাপমাত্রা −৭° থেকে ১৬° সেলসিয়াস (১৯° থেকে ৬১° ফারেনহাইট) হতে পারে ।

তথ্যসূত্র 

স্থাপনা
বাড়ির ধরন
উত্তর আমেরিকার ভবন ও স্থাপনা
গ্রিনল্যান্ডের সংস্কৃতি
গম্বুজ
গ্লাইডার

গ্লাইডার হচ্ছে এক ধরনের উড়োযান যার দ্বারা ইঞ্জিন ব্যবহার না করেই ওড়া সম্ভব। পাখিদের ওড়ার কৌশল অনুকরণ করে গ্লাইডার নির্মাণ করা হয়। পরবর্তীতে গ্লাইডারে ইঞ্জিন ব্যবহার করা হয়।

তথ্যসূত্র 

  গ্লাইডার বিমান             
   ক্রীড়া সরঞ্জাম
জুম চাষ

জুম চাষ (Shifting Cultivation) পাহাড়ি পার্বত্য চট্টগ্রামের ১৩টির বেশি ক্ষুদ্র নৃগোষ্ঠীর বসবাস। পাহাড়িদের জুম চাষ হলো এলাকায় প্রচলিত এক ধরনের কৃষিপদ্ধতি। "জুম চাষ" বিশেষ শব্দে "ঝুম চাষ" নামেও পরিচিত। "ঝুম চাষ" এক ধরনের স্থানান্তরিত কৃষিপদ্ধতি। এটি মূলত জঙ্গল কেটে পুড়িয়ে চাষ করা হয়, আবার সেই স্থানে জমির উর্বরতা কমে গেলে পূর্বের স্থান হতে কৃষি জমি স্থানান্তরিত করে অন্যত্র আবার কৃষি জমি গড়ে ওঠে। পাহাড়ের গায়ে ঢালু এলাকায় এই চাষ করা হয়। এই পদ্ধতির চাষে বছরের বিভিন্ন সময় বিভিন্ন ফসল উৎপাদন করা সম্ভব হয়।
জুম চাষ পার্বত্য অঞ্চলের ক্ষুদ্র-নৃগোষ্ঠীদের জীবন জীবিকার প্রধান অবলম্বন। বর্তমানে প্রতি বছর প্রায় ২০০০০ হেক্টর ভূমি এ পদ্ধতিতে চাষাবাদ করা হয়। "ঝুম চাষ" ভারতে পোড়ু, বীরা, পোনম, প্রভৃতি নামেও পরিচিত। চাকমা মারমা ও ত্রিপুরা ছাড়াও অন্যান্য পাহাড়ি জনগোষ্ঠীর মানুষের মাঝে জুম চাষ বেশ জনপ্রিয়।

মূলত কিছু (৩-৫) বছর পাহাড়ের গায়ে, কিছু স্থানে চাষ করে সেই স্থানকে উর্বরতা বৃদ্ধি করার জন্য রেখে দিয়ে, আবার পাহাড়ের অন্য স্থানে গিয়ে জঙ্গল পরিষ্কার করে চাষাবাদ করাই হলো জুম চাষ।

তথ্যসূত্র 

আদিবাসীদের জীবিকা
চাষ পদ্ধতি
কৃষি
বনবিজ্ঞান
কৃষি ও পরিবেশ
প্রকার অনুযায়ী কৃষি
গি ফোর্জে

গি ফোর্জে  () (জন্ম জানুয়ারি ৪, ১৯৬৫) আশির দশক ও নব্বইয়ের দশকের একজন কৃতি ফরাসি টেনিস খেলোয়াড়। তিনি ১৯৯১ ও ১৯৯৬ সালে ডেভিস কাপ বিজয়ী ফরাসি টেনিস দলের দলনেতা ছিলেন।

পাদটীকা 

১৯৬৫-এ জন্ম
ফরাসি টেনিস খেলোয়াড়
হপম্যান কাপের প্রতিযোগী
জীবিত ব্যক্তি
১৯৮৪ গ্রীষ্মকালীন অলিম্পিকের টেনিস খেলোয়াড়
১৯৮৮ গ্রীষ্মকালীন অলিম্পিকের টেনিস খেলোয়াড়
১৯৯২ গ্রীষ্মকালীন অলিম্পিকের টেনিস খেলোয়াড়